recursal/SuperWikiNEXT-32B huggingface dataset:
**האוצר שלנו** היא סדרת נעורים ישראלית מסוגת דרמת הרפתקאות ששודרה בטלוויזיה החינוכית בין 25 ביוני 2018 עד 23 ביולי אותה שנה. הסדרה הופקה בשיתוף פעולה של הטלוויזיה החינוכית, רשות העתיקות ומשרד ירושלים ומורשת.

עלילה
-----

"האוצר שלנו" היא סדרת אקשן דרמטית העוסקת בסיפורה של חבורת נוער "בלשית" המונה חמישה חברים (תמר, בן, חן, מתן ולבסוף גם ויקי) המתנדבת ברשות העתיקות, בתחילה כחופרים ומהר מאוד לאחר מכן ביחידה למניעת שוד עתיקות. בכל פרק יוצאת החבורה להרפתקה מסחררת המוליכה אותה לאתר ארכאולוגי בארץ ישראל.

נופיה של ארץ ישראל זרועים אתרים ארכאולוגיים רבים האוצרים בתוכם את ההיסטוריה של הארץ. חלק מהאתרים האלה טומנים בתוכם אוצרות שאותם רבים רוצים להשיג, אבל האוצר שייך לחברה בישראל.

אתרים ארכאולוגיים בולטים בארץ ישראל, הממצאים שחבויים בהם, החשיבות של החקר הארכאולוגי ושל מניעת השוד, כל אלה ועוד מספרים את הסיפורים המרתקים העומדים מאחורי המקומות האלה.

הסיפורים מבוססים כולם על ממצאים אמיתיים שניתן לראות בתצוגות שונות ברחבי הארץ.

פרקים
-----

### עונה ראשונה

| מספר הפרק | שם הפרק | תאריך שידור מקורי ישראלישראל |
| --- | --- | --- |
| 1 | "תעלומת החץ הנעלם" | 25 ביוני 2018 |
| 2 | "הפסל מן הים" | 26 ביוני 2018 |
| 3 | "השד ממערת הקבורה" | 27 ביוני 2018 |
| 4 | "יש אנשים שנולדו גנבים" | 1 ביולי 2018 |
| 5 | "כתובת נחושתן" | 2 ביולי 2018 |
| 6 | "השומר, המנורה ועיר המתים" | 3 ביולי 2018 |
| 7 | "אוצר קיסריה" | 4 ביולי 2018 |
| 8 | "סבא חיים" | 8 ביולי 2018 |
| 9 | "המסכות המכושפות" | 9 ביולי 2018 |
| 10 | "כמעט ונפגע" | 10 ביולי 2018 |
| 11 | "דרישת שלום מירושלם" | 11 ביולי 2018 |
| 12 | "הר גן עדן" | 15 ביולי 2018 |
| 13 | "הבריחה הגדולה" | 16 ביולי 2018 |
| 14 | "המומייה הנעלמת" | 17 ביולי 2018 |
| 15 | "האביר מאפולוניה" | 18 ביולי 2018 |
| 16 | "אגדת האוצר הטורקי" | 23 ביולי 2018 |

דמויות
------

תמר (תמר עמית יוסף)
הבת של אלון ומפקדת היחידה

בן (בן אדם)
חבר ביחידה

  

מתן (שחר טבוך)
חבר ביחידה

חן (חן יוסף)
חברה ביחידה

ויקי (ויקטור סבג)
נתפס על ידי בן לאחר שניסה לגנוב עתיקות במערה ביחד עם אביו ואחיו ובהמשך הצטרף ליחידה של רשות העתיקות 

אלון (יפתח קליין)
אבא של תמר ומהבכירים בתפיסת גנבי האוצרות 

### דמויות אורחות

עוזי (עוזי רוטשטיין)

  

יערה (יערה אוחיון)

גברת שפירא (מירב רקדזון)

המאמן (אורי ששון)

מוראד (ג'ורג אסקנדר)

תהילה (ג'ייד דייכס וויקס)

ד"ר רוברט קול (רוברט קול)

מיקי (מיקי יוסף)

עידו בשן (שמואל וילוז'ני)

עינת יהלומי (גאלה קוגן)

יואב (צחי הלוי)

נהג הסירה (ירון לוי סבג)

מנהל צוות הצלילה (ניר זליחובסקי)

חיים בן-אבן (דליק ווליניץ)

חמודי (אלברט אילוז)

אלי ברקאי/ אלי בעל הנס (תומר שרון)

מוכר ארטיקים (יובל אולמן)

אחמד אבו רביע (הילאל כבוב)

מועלם (יורם יוספסברג)

אבו ויקטור (אורי גבריאל)

זאביק בר יוסף (זאב רווח)

צילה דולב (נתי קלוגר)

נעמי דולב (מאיה בכובסקי)

דני דויטש (דני דויטש)

מאלדי (ישי גולן)

סקאלי (יעל ווקשטיין)

דייוויד פטימור (ניצן זיצר)

סיגל "פפי" (קים וייס)

אליצור (אבי גרייניק)

נועה ( נועה יוסף)

עירד (אלי נוס)

ראו גם
------

* השריקה של התנועה
* תריץ אחורה
* חדשות מהעבר

קישורים חיצוניים
----------------

* "האוצר שלנו" באתר כאן חינוכית
* "האוצר שלנו", באתר playnet
* האוצר שלנו, במיזם "אישים" לתיעוד היצירה הישראלית
**ירדנה מלר-הורוביץ** (נולדה ב-11 במרץ 1954) היא אשת ציבור ישראלית. הייתה עובדת הכנסת במשך 45 שנה אשר מתוכן כיהנה 12 שנה כמזכירת הכנסת, והאישה הראשונה בתפקיד זה.

ביוגרפיה
--------

ראובן ריבלין ומזכירת הכנסת ירדנה מלר-הורוביץ בטקס האזכרה ללוחמי האצ"ל שנפלו בקרב על הכפר "מלחה"
מלר-הורוביץ היא בתם של יוסי ואליה מלר. אביה, מראשוני התושבים בעיר נתניה, היה מעורב בפרשת הסרג'נטים, ולימים חבר תנועת הליכוד.

מלר-הורוביץ היא בוגרת תואר ראשון במדעי הרוח מהאוניברסיטה העברית בירושלים ותואר שני במינהל עסקים משלוחת אוניברסיטת דרבי בישראל.

מלר-הורוביץ הייתה עובדת הכנסת החל משנת 1977, ראשית כמזכירת סיעת הליכוד, החל מ"המהפך" של מנחם בגין ובמשך כעשרים שנה (במהלכן אף שובצה, בבחירות לכנסת ה-12 במקום ה-101 ברשימת הליכוד לכנסת) ולאחר מכן כחמש שנים כמנהלת הוועדה לענייני ביקורת המדינה וועדות משנה נוספות. לאחר מכן כיהנה כמנהלת לשכת יו"ר הכנסת.

בשנת 2004 נבחרה כסגנית מזכיר הכנסת, וכחלק מתפקיד זה אף ניהלה וריכזה ועדות מסוימות שהוקמו על ידי יושב ראש הכנסת ומינהל הכנסת.

ב-2 במרץ 2010 נבחרה על ידי נשיאות הכנסת כמזכירה השביעית של הכנסת וכאישה הראשונה בתפקיד זה. מלר-הורוביץ החלה לכהן כמזכירת הכנסת חודש לאחר מכן, ב-2 באפריל, עם מינויו של מזכיר הכנסת היוצא, עו"ד איל ינון, ליועץ המשפטי לכנסת. ב-8 במרץ 2022 ניהלה את ישיבת המליאה האחרונה שלה, לאחר 12 שנה כמזכירה ו-45 שנה בכנסת. היא סיימה את תפקידה באופן רשמי ב-31 במרץ.

מלר-הורוביץ גרושה ואם לבת. גרה בירושלים.

קישורים חיצוניים
----------------

ויקישיתוף מדיה וקבצים בנושא **ירדנה מלר-הורוביץ** בוויקישיתוף
* קטע קול מזכירת הכנסת היוצאת על הקדנציה האחרונה: היו מצבים שהרגשתי שלבי מתכווץ. ממש כאב לי, בפודקאסט של נדב פרי, 6 ביולי 2022
* אבנר בורוכוב ועמיחי אתאלי, "כשהמזנון התרוקן, ידעתי ששריד או בגין נואמים": מזכירת הכנסת היוצאת חושפת את מה שקורה במסדרונות המשכן, באתר ynet, 11 במרץ 2022

הערות שוליים
------------

1. ↑  חזקי ברוך, צמרת המדינה נפרדה ממזכירת הכנסת ירדנה מלר-הורוביץ: "את סופרסטאר", באתר ערוץ 7, 8 במרץ 2022
2. ↑  גדעון אלון, חוזרים ללימודים, באתר ישראל היום, 8 ביוני 2015

| מזכירי הכנסת |
| --- |
| 

|  |  |
| --- | --- |
| משה רוזטי • חיים ליאור • נתנאל לורך • שמואל יעקבסון • אריה האן • איל ינון • ירדנה מלר-הורוביץ • דן מרזוק |  |

 |
**Pro Evolution Soccer** (**PES**, משווק כ-**eFootball PES**; באסיה: **Winning Eleven**) היא סדרת משחקי וידאו למחשב האישי ולקונסולות משחק, העוסקת באימון ושליטה בקבוצות ונבחרות כדורגל. חברת Konami האמריקנית-יפנית השיקה את המשחק לראשונה בשנת 1996, ומאז משווקת בכל שנה גרסה חדשה ומעודכנת עם חידושים ושיפורים.

המשחק מתאפיין בגרפיקה באיכות גבוהה המקנה למשחק ריאליסטיות גבוהה במיוחד. בשל כך הוא הפך לאחד המשחקים הנמכרים והפופולריים בעולם בתחום הספורט, יחד עם מתחרתה FIFA המשווקת על ידי חברת EA Sports.

השחקנים יכולים לבחור לשחק עם נבחרות לאומיות או עם קבוצות מהליגות הבכירות ומליגת האלופות. שחקנים מכל העולם יכולים לשחק אחד נגד השני דרך רשת האינטרנט במשחק רשת. בשל הפופולריות של המשחק, לעיתים נערכים תחרויות מרובות משתתפים מבין חובבי המשחק.

בגרסאות האחרונות של המשחק הוסיפו המתכנתים צבע ואנושיות לקהל, שחקנים עם הבעות פנים ותנועה מציאותית של השחקנים. כמו כן גם שופרה יכולת השליטה של השחקן, כך שהבקעת שערים מחייבת ידע והבנת המשחק לעומק.

פרו המשחק משווק במזרח הרחוק ובאמריקה הדרומית והצפונית, תחת השם Winning Eleven.

בקונסולת 2011 נוספה האפשרות לשחק במשחקי גביע ליברטדורס, הגביע הדרום אמריקאי שבו משתתפות קבוצות מברזיל, ארגנטינה, אורוגוואי, מקסיקו ועוד, חלקן במוקדמות, בשלב הבתים ובסוף טורניר גביע. הגביע כולל בית-חוץ.
בגרסה הזו אפשר גם ליצור ליגות, אך לא רק לשנות את שמן, אלא לשנות את הסמל וההגדרות, וגם החלפת קבוצות בליגות, ובניית אצטדיונים.

בגרסת 2014 נוספה למשחק קבוצת הכדורגל מכבי תל אביב, וכך הפכה לקבוצה הישראלית הראשונה שהופיעה במשחק, אך משנת 2017 אינה לוקחת בו חלק.

החל מ-2020 המשחק משווק תחת השם eFootball PES. בשנת 2021 הוצא לשוק משחק EFootball 2022 שמתוכנן להחליף את הסדרה Pro Evolution Soccer.

קישורים חיצוניים
----------------

ויקישיתוף מדיה וקבצים בנושא **Pro Evolution Soccer** בוויקישיתוף
* Pro Evolution Soccer, ברשת החברתית אקס (טוויטר)
* Pro Evolution Soccer, ברשת החברתית אינסטגרם
* Pro Evolution Soccer, ברשת החברתית טיקטוק
* Pro Evolution Soccer, סרטונים בערוץ היוטיוב
* Pro Evolution Soccer, ערוץ באתר Twitch.tv
**רשת גני ילדים של אגודת ישראל** הוקמה בראשית שנות השישים על ידי קבוצת רבנים כדי להוות את הבסיס לבתי הספר של החינוך העצמאי, וכן לאפשר להורים המעוניינים בכך לתת לילדיהם חינוך המושתת על ערכי מסורת ישראל, הרשת פועלת ללא מטרות רווח.

מנכ"ל הרשת הוא ישראל גלומב, לשעבר עוזרו של אורי מקלב.

היסטוריה
--------

רשת הגנים החלה כרשת שמפעילה עשרות גנים בכל רחבי הארץ, רובם ככולם בערי הפריפריה, בהמשך התפתחה הרשת עד שמנתה בשיא פריחתה למעלה מחמש מאות גנים.

במהלך שנות התשעים נקלעה הרשת לקשיים כתוצאה מניהול לקוי כהגדרת מבקר המדינה, וכחלק מתוכנית הבראה שיזמה נסגרו גנים, בתחילת שנות האלפיים מהלך סגירת הגנים נמשך עד שהרשת הצטמצמה לכדי 200 גנים, מהלך זה לא צלח, ובעקבות שרשרת תביעות משפטיות שהוגשו נגד הרשת הגיעה הרשת במהלך שנת 2008 למצב של חדלות פירעון, בהחלטת הממשלה מתאריך 23 בנובמבר 2008 רואה ממשלת ישראל "קיומו של אינטרס ציבורי מובהק בהמשך פעילותה של הרשת" בהתאם להחלטה זו הכין משרד האוצר תוכנית הבראה משלו להצלת הרשת, במסגרת תוכנית ההבראה מונה לרשת מנכ"ל יצחק רייך, ולצידו מונתה חשבת מלווה על ידי משרד האוצר, וכן לקחה על עצמה הממשלה לשלם את כל הפסיקות המשפטיות בגין יחסי עובד-מעביד שיוטלו על הרשת, בעקבות בחירותו של יצחק רייך לראשות המועצה ברכסים התפטר רייך מתפקידו כמנכ"ל רשת הגנים ובמקומו מונה כמנכ"ל ישראל גולומב כיצחק רייך משמש כחבר הנהלת רשת הגנים וממונה מתאם ההנהלה לפקח על הנעשה ברשת.

הווה
----

לאחר תקופת הבראה, הצליח המנכ"ל הרב יצחק רייך להבריא את הרשת, וכיום מונה הרשת קרוב ל-400 מאות גנים, בהם מתחנכים למעלה מ-9,000 ילדים בפריסה ארצית, החל מטבריה בצפון ועד לדימונה שבדרום, הפועלים בלמעלה מחמישים רשויות מקומיות.

במסגרת רשת הגנים פועלים גם עשרות גנים לילדים בעלי צרכים מיוחדים.

בשנת 2020 תקציב הרשת עמד על 141 מיליון ש"ח, מתוכם כ-101 מיליון לשכר הגננות וצוותי הגנים.

מנהלים
------

* בשנות ה-70 וה-80- הרב שמואל ויינברג - מנכ"ל
* בשנות ה-90 - שרגא רוזנברג - מנכ"ל
* בשנות ה-2000 - יוסף ביננפלד - מנהל בפועל
* משנת 2009 - 2014 יצחק רייך - מנכ"ל
* 2015 - ישראל גולומב

קישורים חיצוניים
----------------

* רשת גני ילדים של אגודת ישראל, באתר "גיידסטאר ישראל"
* החלטת הממשלה בנושא(הקישור אינו פעיל)
* אתר למנויים בלבד הילה ויסברג, 16 גננות חרדיות פוצו ב-4 מיליון שקל לאחר שתנאיהן הורעו בשל גילן, באתר TheMarker‏, 21 בינואר 2013
**סאריה-סאנט ג'רבאזי** (בקטלאנית: **districte de Sarrià-Sant Gervasi**) הוא אחד מעשרת מחוזות ברצלונה. המחוז נקרא גם **מחוז מס' 5**.

גאוגרפיה
--------

סאריה-סאנט ג'רבאזי הוא המחוז עם ההכנסה הגבוהה ביותר לנפש, השיעור הגדול ביותר של תארים אוניברסיטאיים ושיעור האבטלה הנמוך ביותר. ממוקם בצפון-מערב העיר, מוקף במחוזות לס קורטס, גרסיה, אישמפלה והורטה גינארדו ועל ידי הכפרים סאנט ג'אסט, סאנט פליו, מולינס דה ריי, וסאנט קוגט. הוא נוצר על ידי הכפרים הישנים של סאריה (נוספה לברצלונה ב-1927), ואלוידררה (נוספה לסאריה ב-1890), סנטה קרו ד'אולורדה (נוספה לסאריה ב-1916), וסנט ג'רבאזי ("סנט ג'רבסיוס") דה קאסולס. (נוסף לברצלונה ב-1897). המסמך הכתוב הראשון שנמצא על סאריה הוא משנת 987, ומקורות הכפר הם מושבה רומית. מונסטיר דה פדרלבס (Monestir de Pedralbes) הישן היה שייך לכפר סאריה, וכיום זהו מוזיאון תיסן בורנמיסה.

כיום, סאריה עדיין שומרת על אווירת כפרית, אפילו באמצע ברצלונה, עם רחובות צרים ובתים קטנים. הרחוב הראשי של סאריה הוא מז'ור דה סאריה.

השוק המרכזי בסאריה-סאנט ג'רבאזי הוא מרקט דה סאריה (Mercat de Sarrià) בפסץ' ריינה אליסנדה (Passeig Reina Elisenda), שנפתח ב-1900 ושופץ ב-1967 ושוב ב-2007.

חלק מרכס הרי קולסרולה שייך לרובע, בו נמצאים הטיבידאבו ומצפה הכוכבים פאברה (Observatori Fabra), והוא מקום פופולרי לטייל בו ברגל, באופניים או לעצור בכביש לסנט קוגט, ולתצפת על נוף העיר.

שכונות
------

מחוז סאריה-סאנט ג'רבאזי מחולק לשכונות אלו (חלקן כוללות שכונות מסורתיות או לא מינהליות):

* אל פוגט אי פארו (El Putget i Farró)
* סאריה
* סאנט ג'רבאזי – לה בוננובה
* סאנט ג'רבאזי – גלבני
* לס טרס טורס
* ואלוידררה, טיבידאבו אי לס פלאנס (Vallvidrera, Tibidabo i les Planes)

חינוך
-----

בית ספר בינלאומי איטלקי, Istituto Italiano Statale Comprensivo di Barcellona, הנותן מענה לילדים מגילאי גן ועד תיכון, נמצא בסאריה.

גם בית הספר הצרפתי הבינלאומי, לייסי פרנסיס דה ברצלונה (Lycée Français de Barcelone), ממוקם בשכונה זו.

ראו גם
------

* תכנון עירוני של ברצלונה

קישורים חיצוניים
----------------

ויקישיתוף מדיה וקבצים בנושא **סאריה-סאנט ז'רוואזי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
*

הערות שוליים
------------

1. ↑  "Sarrià". Barcelonaturisme.com. Retrieved 2012-02-10.
2. ↑  "Sarrià Market". Barcelonaturisme.com. Retrieved 2012-02-10.
3. ↑  "Home." Istituto Italiano Statale Comprensivo di Barcellona. Retrieved on October 19, 2015. "Sede e Liceo: Pasaje Méndez Vigo, 8 - 08009 Barcellona - Spagna" and "Scuola secondaria di 1º grado, Scuola primaria, Scuola dell'infanzia: C/. Setantí, 10-12 (Sarrià) Barcellona - Spagna"
**אמיל טבקוב** (בבולגרית: **Емил Табаков**; נולד ב-21 באוגוסט 1947) הוא מנצח, מלחין ונגן קונטרבס בולגרי.

קריירה
------

אמיל טבקוב נולד ברוסה שבבולגריה. ב-1974 למד באקדמיה למוזיקה של בולגריה עם טודור טושב, מרין גולמינוב וולאדי סימונוב. הוא סיים את לימודיו בניצוח ובקונטרבס ב-1974 ובקומפוזיציה ב-1978. 

ההתחייבות הראשונה של טבקוב כמנצח הייתה בשנים 1976–1977 עם התזמורת הפילהרמונית של רוסה. בין השנים 1979 ל-1987 שימש כמנהל מוזיקלי וכמנצח של התזמורת הקאמרית "סולני סופיה". הוא מונה למנצח הראשי של התזמורת הפילהרמונית של סופיה ב-1987, וכיהן שוב בתפקיד זה בשנים 1998–2000. בין השנים 1994–2000 שימש כמנהל אמנותי וכמנצח של התזמורת הפילהרמונית של בלגרד. בשנת 2014 הוא הפך למנצח של התזמורת הסימפונית הלאומית של בולגריה. בשנת 1997 כיהן כמנהיג התרבות הבולגרי.

טבקוב בעיקר מלחין להרכבים גדולים, כולל סימפוניות וקונצ'רטים אינסטרומנטליים. עבודותיו מוקלטות וזמינות באמצעי התקשורת.

בישראל ניצח על התזמורת הסימפונית ירושלים והתזמורת הסימפונית הישראלית ראשון לציון. שם ניצח על יצירותיו של דורון טויסטר.

קישורים חיצוניים
----------------

* 

* אתר האינטרנט הרשמי של אמיל טבקוב

* אמיל טבקוב, באתר ספוטיפיי

* אמיל טבקוב, באתר AllMusic (באנגלית)

* אמיל טבקוב, באתר MusicBrainz (באנגלית)

* אמיל טבקוב, באתר Discogs (באנגלית)

* אמיל טבקוב, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007454380005171
* BnF: cb13939921c (data)
* CiNii: DA12102085
* GND: 124251609
* ISNI: 0000 0001 1879 7060
* LCCN: n87111887
* MusicBrainz: 54893f7d-1fae-40a8-b72a-639d80f52d7f
* NKC: jx20110826024
* SUDOC: 083489053
* VIAF: 95336696
* WorldCat: lccn-n87111887

 |
דוגמה לפרסום משולב תוכן בחיפוש בגוגל של המושג קפה. התוצאה הראשונה שעולה היא חלק ממערכת הפרסום של גוגל - Google Ads
**פרסום משולב תוכן** (באנגלית: **Native Advertising**) היא שיטת פרסום באינטרנט המשתלבת בחוויית צריכת התוכן של המשתמש.

המפרסם מנסה לקבל תשומת לב לפרסומת על ידי מתן תוכן בעל ערך כחלק מחוויית המשתמש, תוך שימוש במודעה שנראית חלק מהאתר האינטרנט שבו היא מפורסמת. המטרה היא להפוך את הפרסום בתשלום לפחות בולט לעין ומנותק מהחוויית משתמש הרגילה, להבדיל מבאנרים, פופ אפים, וכו' ובכך להגדיל את הסבירות שהמשתמש ילחץ על הפרסומת.

שיטות הפרסום הפופולריות לפרסום משולב תוכן הן: קטעי וידאו, תמונות, מאמרים, מוזיקה ומדיה אחרות. דוגמאות לכך הן מודעות גוגל בתשלום, שמופיעות מעל התוצאות חיפוש הרגילות ונראות כחלק מחוויית משתמש. טוויטים מקודמים בטויטר, וכן סיפורים ממומנים בפייסבוק. שיווק תוכן הוא צורה אחרת של פרסום משולב תוכן, שבו האתר מציע לגולש "תוכן אחר שאולי תהיה מעוניין בו" תוך הפנייה לאתר אחר המשלם על ההפניות.

האתרים המשתמשים בצורה כזו של פרסום מחולקים לשתי פלטפורמות: פתוחות וסגורות. **פלטפורמה סגורה** היא מותג היוצר פרופיל או תוכן בתוך אתר קיים. לדוגמה: ציוצים בטוויטר, סיפורים ממומנים בפייסבוק ומודעות וידאו ביוטיוב. **פלטפורמות פתוחות** הן פלטפורמות שמקדמות מותג מסוים בהרבה פלטפורמות אחרות, שלא כמו פלטפורמות סגורות.

כדי שפרסומת תהיה משולבת חוויה היא צריכה לעמוד בכמה כללים:

* **חלק מחוויית המשתמש** - משתלבת באופן אינטגרלי כחלק מזרימת התוכן המועברת באותה פלטפורמה בה מבוצע השימוש / פרסום
* **משתלבת** - משתלבת עם עולם התוכן ותחומי העניין של המשתמש.
* **אמינה** - שומרת על אמון המשתמש ולא משתמשת בטריקים מטעים
* **אחידות המותג** - שומרת על אחידות מסרי המותג כדי לתקשר עם הלקוח
* **מוסיפה ערך** - מוסיפה ערך מוסף ללקוח, אם על ידי שעשוע, מידע או מעורבות.

קישורים חיצוניים
----------------

* This Infographic Explains What Native Advertising Is, **Mashable**, 13 Dec, 2012
* Native Ad Types Proposition: Native Advertising Matrix, **DraganVaragic.com**, 3 Mar 2013
* Christophor Rick, Native Video Advertising Drawing Much Interest from Major Brands - Study in **ReelSeo.com**
**דגן יבזורי** (נולד ב-15 באוקטובר 1985) הוא כדורסלן ישראלי המשחק בעמדת הקלעי בהפועל מגידו מהליגה הארצית ובעבר בנבחרת ישראל. יבזורי נחשב לקלעי מצטיין, בעיקר מטווח השלוש.

קריירה
------

יבזורי נולד במשמר העמק כבן הדור השלישי למשפחת כדורסלנים ענפה, שהבכיר שבה, בן הדור הראשון אמיר יבזורי, שיחק בשנות החמישים והשישים בקבוצת הצמרת הפועל משמר העמק ובנבחרת ישראל. את שנותיו הראשונות כמקצוען העביר יבזורי בליגה הלאומית, במדי מכבי קריית ביאליק והפועל עפולה, אך רק בשנת 2004 כאשר עבר להפועל יקנעם/מגידו מהליגה הארצית זכה לקבל דקות משחק והפך לאחד השחקנים המובילים בליגה. כבר בשנתו השנייה הוביל את יקנעם לעלייה לליגה הלאומית ועם ממוצעים של 18.4 נקודות, 3.8 ריבאונדים ו-3.5 אסיסטים למשחק בעונת 2006/2007 הוביל אותה לחצי גמר הפלייאוף ולרבע גמר גביע המדינה. בנוסף על כך זכה בתואר הישראלי המצטיין ונבחר לחמישיית העונה בליגה הלאומית. בעונת 2007/2008, עלה לראשונה לליגת העל כשחתם בהפועל גלבוע/עפולה, אך הקבוצה ירדה ליגה בסיום העונה ויבזורי הוחתם בהפועל גלבוע גליל. בגלבוע הפך לשחקן שישי והעמיד ממוצעים של 5.4 נקודות, 1.3 ריבאונדים וחטיפה אחת בכ-16 דקות למשחק. גם את העונה הבאה פתח בגלבוע.
לקראת עונת 2010/2011 חתם יבזורי בהפועל חולון, אך שוחרר ממנה עוד לפני פתיחת העונה, עקב בעיות כלכליות. בספטמבר 2010, חתם להמשך החוזה בקבוצת הפועל גלבוע גליל. בסך הכל שיחק חמש עונות במדי גלבוע גליל. ב-2013 עבר יבזורי לשחק עבור מכבי חיפה לשתי עונות.

ב-2 ביולי 2015 חתם יבזורי על חוזה לשלוש שנים במכבי תל אביב. בינואר 2017 לאחר שהחל את העונה במכבי תל אביב ומיעט לשחק, עבר לקבוצת הפועל חולון.
ביולי 2017 חתם במכבי חיפה לשלוש שנים.

ב-12 ביולי 2018, חתם יבזורי בעירוני נהריה לעונה.

ביוני 2019 חתם יבזורי ל-4 עונות בהפועל מגידו מליגה א', וסייע לה לעלות בסוף עונת 2020/2021 לליגה הארצית.

יבזורי, נשוי ליעל ואב לשלושה, מתגורר עם משפחתו במושב היוגב.

קישורים חיצוניים
----------------

ויקישיתוף מדיה וקבצים בנושא **דגן יבזורי** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* דותן מלאך, מקור ראשון, הדגן הגדול הבא: דגן יבזורי מדבר על הכול, באתר nrg‏, 20 במרץ 2015
* אתר למנויים בלבד אריה ליבנת, דגן יבזורי: "כששתיים-שלוש זריקות לא נכנסות, זה משפיע", באתר הארץ, 20 באוגוסט 2015 סרטונים
* דף השחקן באתר מנהלת הליגה

הערות שוליים
------------

1. ↑  אור שקדי‏, גלבוע/גליל: דגן יבזורי סיכם עקרונית לעונה נוספת, באתר וואלה!‏, 11 ביולי 2012.
2. ↑  ורד כהן‏, מכבי תל אביב: דגן יבזורי חתם לשלוש שנים, באתר וואלה!‏, 2 ביולי 2015.
3. ↑  אור שקדי‏, מכבי חיפה: דגן יבזורי ישחק במועדון בשלוש השנים הקרובות, באתר וואלה!‏, 18 ביולי 2017
4. ↑  דגן יבזורי ל-4 עונות בהפועל מגידו

| השחקן המצטיין בגמר ליגת העל בכדורסל |
| --- |
| 

|  |
| --- |
| 2006: וויצ'יץ' • 2007: ביינום • 2008: טאקר • 2009: ארויו • 2009: רנדל • 2011: בלו • 2012: אוחיון • 2013: קלאת'ס • 2014: יבזורי • 2015: רייט • 2016: מונרו • 2017: דייסון • 2018: טיוס • 2019: דיברתולומיאו • 2020: סטודמאייר • 2021: וילבקין • 2022: רגלנד • 2023: בולדווין |

 |

| **‏‏נבחרת ישראל‏ - אליפות אירופה בכדורסל 2015 (מקום עשירי)** |
| --- |
| 1 יבזורי • 
2 דאוסון • 
3 מקל • 
4 אליהו • 
5 כספי • 
6 לימונד • 
7 כדיר • 
‏8‏ ‏אוחיון‏‏
 •‏
9 גרין •
10 פישר •
11 רות'בארט •
12 טימור •
**מאמן:** אדלשטיין
 | ישראלישראל |
**מרזבורג** (בגרמנית: **Merseburg**) היא בירת מחוז סאלקרייס שבמדינת סקסוניה-אנהלט שבגרמניה. העיר הייתה מקום מושב בישוף של דיוקסיה שנוסדה על ידי הארכיבישוף אדלברט (Adalbert) ממגדבורג. בעיר שוכנת אוניברסיטה.

היסטוריה
--------

### ימי הביניים

מרזבורג מוזכרת לראשונה בשנת 850. היינריך הראשון, מלך גרמניה בנה בעיר ארמון ובשנת 933, בקרב ריאדה (Riade) שבקרבת מקום, הוא זכה בניצחון על המדיארים.

בשנת 973 מונה תיטמר ממרזבורג להיות הבישוף הראשון של בישופות פראג. פראג הייתה חלק מהנסיכות של מיינץ כבר מאה שנים קודם לכן. החל מ-968 ועד לרפורמציה הפרוטסטנטית, הייתה מרזבורג מקום מושבו של הבישוף המקומי, ובנוסף, הייתה לזמן מה מקום מושבו של המארקגראף של מייסן והיא הייתה מקום המגורים המועדף על המלכים הגרמנים במאות ה-10, ה-11 וה-12. 15 אספות דיאט של הקיסרות הרומית הקדושה נערכו במרזבורג במהלך ימי הביניים ובתקופה זו הירידים שנערכו בה היו פופולריים עד אשר הירידים שהתקיימו בלייפציג עלו עליהם בחשיבותם. העיר סבלה קשות במהלך מרד האיכרים של אלזס וכן במהלך מלחמת שלושים השנים.

### מהמאה ה-17 והלאה

בין השנים 1657–1738 הייתה מרזבורג מקום מושבם של דוכסי סקסוניה. ב-1815, לאחר המלחמות הנפוליאוניות, נעשתה העיר חלק מפרוסיה.

ב-1841 התגלו בעיר הלחשים של מרזבורג (Merseburger Zaubersprüche). בהיותם כתובים בגרמנית עילית עתיקה (Althochdeutsch), הם המסמכים היחידים שהשתמרו עד כה בגרמניה שעוסקים בעבודת אלילים. אחד מהמסמכים הוא קסם שנועד להציל לוחמים שנשבו בקרב והשני הוא קסם שנועד לרפא סוסים שנקעו את רגליהם.

בראשית המאה ה-20 עברה מרזבורג תהליך של תיעוש, בעיקר בעקבות עבודתם החלוצית של קארל בוש ופרידריך ברגיוס, שהניחו את היסודות המדעיים של סינתזת האמוניה בלחץ גבוה בין השנים 1909–1913. בסופו של דבר הוקם בעיר לוינה (Leuna) הסמוכה פארק לתעשיות כימיות שהוא אחד המודרניים ביותר מסוגו באירופה עם סטנדרטים סביבתיים גבוהים.

מרזבורג ניזוקה קשות במלחמת העולם השנייה. ב-23 פשיטות אוויריות נהרסו 6200 מבנים בעיר באופן מלא או חלקי. המרכז ההיסטוריה של העיר נחרב כמעט לחלוטין.

יהדות מרזבורג
-------------

ידוע על רבי מנחם ממירזבורק שהרביץ תורה בעיר.

ערים תאומות
-----------

* צרפתצרפת שטילון (אנ'), צרפת
* איטליהאיטליה גנזנו די רומא (אנ'), איטליה
* גרמניהגרמניה בוטרופ, גרמניה

קישורים חיצוניים
----------------

ויקישיתוף מדיה וקבצים בנושא **מרזבורג** בוויקישיתוף
* 

* אתר האינטרנט הרשמי של מרזבורג
* מרזבורג, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552812405171
* BnF: cb11991366q (data)
* GND: 4038749-5
* LCCN: n82094975
* MusicBrainz: 324c08f7-e176-45a0-ae0a-34ee3be92efe
* NARA: 10045682
* NKC: ge278807
* SUDOC: 027987205
* VIAF: 133714939
* WorldCat: lccn-n82094975

 |
**תבחין הנשיפה** אן **מבחן הנשיפה** הוא תהליך דיאגנוסטי מהיר הנועד לזיהוי הדבקה בחיידק הליקובקטר פילורי (Helicobacter pylori), חיידק ספירלי הקשור במחלות: גסטריטיס, כיב קיבה וכיב פפטי.

התבחין מתבסס על יכולתו של החיידק הליקובקטר פילורי להמיר שתנן (אוּרֵאַה) לאמוניה ולפחמן דו-חמצני. תבחיני הנשיפה מומלצים על ידי הנחיות החברה המובילה כדרך המועדפת והלא-פולשנית לבדיקת המצאות החיידק לפני ואחרי טיפול תרופתי בו.

עקרונות ומנגנונים
-----------------

מטופלים בולעים נוזל אוּרֵאַה מסומן באיזוטופ לא שכיח: פחמן-14 רדיואקטיבי או פחמן-13 לא-רדיואקטיבי. לאחר 10–30 דקות הבאות, בודקים אם האיזוטופ הפחמני נוכח בפחמן הדו-חמצני הננשף. אם כן, משמע שהאוּרֵאַה פורק, וזה מצביע על המצאות אוּרֵאָז (האנזים בו הליקובקטר פילורי משתמש על מנת לפרק אוראה) בקיבה מה שמצביע על נוכחות החיידק.

לשני סוגי האוראה דרוש מִכְשׁוּר שונה. פחמן-14 בדרך כלל נמדד על ידי סינטילציה (נצנוץ) ופחמן-13 מזוהה על ידי איזוטופ יחס ספקטרומטר-מסה או על ידי mass correlation spectrometry.

לכל אחת משיטות אלו נדרשת נשיפה פשוטה לפני מתן האיזוטופים כדי להשוות את התוצאות לאחר מתן האוּרֵאַה עם הפרש זמן של 20–30 דקות בין הבדיקות. הדגימות יכולות להשלח למעבדה לניתוח. לחלופין, ניתן להשתמש ב mass correlation spectrometry כמבחן משרדי כאשר בדיקות הנשיפות נלקחות כל הזמן והתוצאות מסופקות בתוך דקות.

ההבדל בין המדידות לפני מתן האוראה ואחריו נועדו לקבוע האם ישנה הדבקה בחיידק. הערך המתקבל מהבדיקה מושווה לערך סף הנקבע מראש. תוצאות מתחת לערך הקבוע נחשבות כתוצאות שליליות (כלומר, אין חיידק בקיבה) ותוצאות מעל הערך הקבוע נחשבות כחיוביות ומעידות על המצאות החיידק בקיבה. ערך הסף נקבע על ידי השוואה של תוצאות של מטופלים שווידאו שיש להם את החיידק בעזרת שתי שיטות או יותר. הערך הנבחר הוא הערך שנותן את השילוב הטוב ביותר של רגישות וספציפיות לחיידק.

הבדיקה מודדת הדבקה פעילה של החיידק הליקובקטר פילורי. אם אנטיביוטיקה מדכאת את כמות החיידק הנמצא או שתנאי הקיבה חומציים יותר מהרגיל, כמות האוראז הנוכח תפחת.

לכן, הבדיקה צריכה להיות מבוצעת 14 ימים לאחר הפסקת נטילת תרופות נוגדות חומציות (מעכבי משאבות פרוטונים) או 28 ימים אחרי הפסקת טיפול אנטיביוטי.

חלק מהרופאים מאמינים שמאגר של הליקובקטר פילורי בפלאק דנטלי יכולים להשפיע על התוצאה.

ראו גם
------

* כיב פפטי
* דלקת
* נוגדי דלקת שאינם סטרואידים

קישורים חיצוניים
----------------

ויקישיתוף מדיה וקבצים בנושא **תבחין נשיפה** בוויקישיתוף
* הערך "הליקובקטר פילורי", באתר ויקירפואה
* על תבחין הנשיפה באתר שירותי בריאות כללית.

הערות שוליים
------------

1. ↑  William D. Chey, Benjamin CY Wong, American College of Gastroenterology Guideline on the Management of Helicobacter pylori Infection, **The American Journal of Gastroenterology** 102, 2007-08-01, עמ' 1808-1825 doi: 10.1111/j.1572-0241.2007.01393.x
2. ↑  P Malfertheiner, F Megraud, C O'Morain, F Bazzoli, Current concepts in the management of Helicobacter pylori infection: the Maastricht III Consensus Report, **Gut** 56, 2007-06-01, עמ' 772-781 doi: 10.1136/gut.2006.101634

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
עקומת בודה: עקומת ההגבר (למעלה) ועקומת הפאזה (למטה).
**עקומת בודה** היא דרך להצגת פונקציית תמסורת כנגד התדירות, כאשר התדירות מוצגת בציר האופקי בסקאלה לוגריתמית. פונקציית התמסורת היא לרוב פונקציה מרוכבת ולכן ההצגה היא לרוב באמצעות שתי עקומות: עקומת הגבר ועקומת מופע (או פאזה), שיחד מרכיבות את תגובת התדר של המערכת. 

עקום ההגבר הוא גרף של הגבר עוצמת המתח בדציבלים - לוגריתם הערך המוחלט של פונקציית התמסורת מוכפל ב-20, כנגד התדר בסקאלה לוגריתמית. זהו ריבוע היחס בין משרעת מוצא המערכת לבין משרעת הכניסה בזרם חילופין בדציבלים כתלות בתדירות.

עקום המופע הוא הפרש המופע בין המוצא לכניסה כתלות בתדירות (גם כן בסקאלה לוגריתמית) והיא לרוב מופיעה תחת עקום ההגבר באותו קנה מידה.

עקומת בודה משמשת לתיאור תגובת התדר של מסננים ושל מערכות משוב. מאחר שההגבר מוצג בדציבלים, מחוקי לוגריתמים נובע שהן עקום ההגבר והן עקום המופע ליניאריים למקוטעין, כאשר השינויים בשיפוע מתרחשים סביב קטבים ואפסים של פונקציית התמסורת. תדרים אלה נקראים תדרי ברך. עקומת בודה אסימפטוטית היא עקומה המשורטטת כליניארית למקוטעין, ועקומה המייצגת את תגובת התדר המדויקת נקראת עקומת בודה מתוקנת.

שרטוט עקומת בודה
----------------

ניתן לכתוב את פונקציית התמסורת של רוב המערכות הליניאריות בצורה:

{\displaystyle H(s)=A\prod {\frac {(s+x\_{n})^{a\_{n}}}{(s+y\_{n})^{b\_{n}}}}}
כאשר {\displaystyle \ s=j\omega } הוא המשתנה של התמרת לפלס ({\displaystyle \ \omega } התדירות הזוויתית), {\displaystyle \ x\_{n}} ו-{\displaystyle \ y\_{n}} האפסים והקטבים בהתאמה, {\displaystyle \ a\_{n}} ו-{\displaystyle \ b\_{n}} מספרים טבעיים ו-{\displaystyle \ A} קבוע.

הפעלת לוגריתם על שני אגפי המשוואה נותנת סכום של הקטבים והאפסים:

{\displaystyle \log(H(s))=\log(A)+\sum a\_{n}\log(s+x\_{n})-\sum b\_{n}\log(s+y\_{n})}
עקומת ההגבר האסימפטוטית היא כזו שבכל אפס ({\displaystyle \omega =x\_{n}}) ישנה עלייה בשיפוע של {\displaystyle 20\cdot a\_{n}} דציבל לדקאדה, ובכל קוטב ({\displaystyle \ \omega =y\_{n}}) ישנה ירידה בשיפוע של {\displaystyle 20\cdot b\_{n}} דציבל לדקאדה. ההגבהה של הגרף תלויה ב-{\displaystyle \ A} וניתן לחשב אותה על ידי הצבת התדירות הזוויתית ההתחלתית ב-{\displaystyle \ |{H(j\omega )}|}.

עקומת ההגבר המתוקנת עוברת {\displaystyle 3\cdot a\_{n}\mathrm {dB} } מעל העקומה האסימפטוטית בכל אפס ו-{\displaystyle 3\cdot b\_{n}\mathrm {dB} } מתחת לעקומה האסימפטוטית בכל קוטב.

עקומת המופע מתחילה מהזווית של A בהצגה קוטבית בהמישור המרוכב. אם A ממשי וחיובי מתחילה העקומה מ-0 ואם הוא שלילי היא מתחילה מ-180 מעלות. עקומת המופע האסימפטוטית היא כזו שבכל אפס יציב ({\displaystyle \ \omega =x\_{n},Re(x\_{n})<0}) ישנה עלייה בשיפוע של {\displaystyle 45\cdot a\_{n}} מעלות לדקאדה, ובכל קוטב ({\displaystyle \ \omega =y\_{n},Re(y\_{n})<0}) ישנה ירידה בשיפוע של {\displaystyle 45\cdot b\_{n}} מעלות לדקאדה. עבור קטבים ואפסים בלתי יציבים, השינוי הוא הפוך. השינוי בשיפוע מתחיל דקאדה אחת לפני הקוטב או האפס ומסתיים דקאדה אחת אחריו, כך שכל שינוי הוא של 90 מעלות.

ראו גם
------

* עקום נייקוויסט

| מיזמי קרן ויקימדיה |
| --- |
| ויקיספר ספר לימוד בוויקיספר: **תורת הבקרה/עקום בודה** |
| ויקישיתוף תמונות ומדיה בוויקישיתוף: **עקומת בודה** |
פירוש נוסף ערך זה עוסק באות באלפבית העברי. אם התכוונתם לאות באלפבית הערבי המייצגת f, ראו ف. אם התכוונתם לאות באלפבית הערבי המייצגת p, ראו ﭖ.

| פ (ף) |
| --- |
|  |
| אלפבית עברי |
| א | ב | ג | ד | ה | ו |
| ז | ח | ט | י | כ | ל |
| מ | נ | ס | ע | פ | צ |
| ק | ר | ש | ת |
| אותיות סופיות |
| 

|  |  |  |  |  |  |  |
| --- | --- | --- | --- | --- | --- | --- |
|  | ך | ם | ן | ף | ץ |  |

 |
| סימנים נוספים |
| 

|  |  |  |  |
| --- | --- | --- | --- |
|  | ﭏ | ׆ |  |

 |
| ניקוד ופיסוק |
| קמץ • פתח • צירי • סגול |
| חיריק • חולם • קובוץ ושורוק |
| שווא • חטף |
| דגש: קל • חזק • מפיק • רפה |
| קו מפריד • מקף |
| טעמי המקרא |

**פ'** היא האות ה-17 באלפבית העברי. האות קרויה **פ"א** (**פֵּא**) משום שהתפתחה מצורת הפה (איבר הדיבור).

פ' היא אחת משש האותיות בג"ד כפ"ת, המקבלות דגש קל בראש מילה ולאחר שווא נח.

בהתאם לחלוקת אותיות האלפבית העברי לחמשת מוצאי הפה, פ' נמנית עם ארבע האותיות השפתיות בומ"פ. מבחינה פונולוגית פ' דגושה מייצגת עיצור דו-שפתי, סותם, אטום ([p] ‏:IPA), ופ' רפה מייצגת עיצור שפתי-שיני, חוכך, אטום ([f] ‏:IPA).

פ' היא אחת מחמש אותיות מנצפ"ך שצורתן משתנה בסוף מילה. כאשר היא בסוף המילה צורתה היא "ף" (פ"א סופית). פ' סופית נהגית תמיד כ-פ' רפה העברית, או כמו האות F באנגלית ([f]‏ :IPA).

בגימטריה ערכה 80. ערכה של ף הוא 800, אך השימוש בו אינו מקובל, והערך 800 מיוצג על ידי הצירוף ת"ת.

בשפה העברית המודרנית שכיחות השימוש באות **פ'** היא כ־1.79% מכלל אותיות האלפבית העברי ושל הצורה הסופית **ף'** היא כ־0.19%.

**פ"א הפועל** הוא כינויה של האות הראשונה בשורש בן שלוש אותיות, על שם האות פ' שהיא האות הראשונה במילה "פעל". מכאן גם סיווגם של פעלים מיוחדים:

* חסרי פ"י (חסרי פ"א הפועל-יו"ד): פעלים שהאות הראשונה שלהם היא י', והיא חסרה בנטיות אחדות, למשל יָשַׁב – יֵשֵׁב.
* חסרי פ"נ (חסרי פ"א הפועל-נו"ן): פעלים שהאות הראשונה שלהם היא נ', והיא חסרה בנטיות אחדות, למשל נָפַל – יִפֹּל.
* נחי פ"א (נחי פ"א הפועל-אל"ף): פעלים שהאות הראשונה שלהם היא א', והיא נחה בנטיות אחדות, למשל אָכַל – יֹאכַל.
* נחי פ"י (נחי פ"א הפועל-יו"ד): פעלים שהאות הראשונה שלהם היא י', והיא נחה בנטיות אחדות, למשל יָשַׁן – יִישַׁן.

ייצוג האות פ'
-------------

האות פ' בשתי צורותיה (הרגילה והסופית) מוצגת בגופנים הבאים (מימין לשמאל): פרנק-ריהל, אריאל, דוד, כתב רש"י, כתב סת"ם, כתב יד, חיים
בקוד ASCII מיוצגת האות פ בערך F4, ובקוד Unicode היא מיוצגת בערך 05E4.

בקוד ASCII מיוצגת האות ף' בערך F3, ובקוד Unicode היא מיוצגת בערך 05E3.

בקוד מורס מיוצגת האות פ' באמצעות הרצף: **·−−·** (נקודה קו קו נקודה).

 הוא ייצוגה של פּ' דגושה בכתב ברייל.  הוא ייצוגה של פ' רפה בכתב ברייל.

באלפבית צלילי מיוצגת האות פ' באמצעות המילה "פסל".

באיתות בדגלי סמפור פ' מיוצגת על ידי דגל אחד הפונה מזרחה (ימינה) ודגל שני הפונה מערבה (שמאלה).

התפתחות האות פ'
---------------

|  |  |  |
| --- | --- | --- |
| פרוטו כנעני | פיניקי | ארמי |
| פ' (פֵּה) פרוטו כנעני | פ' באלפבית הפיניקי | פ' באלפבית הארמי |

ראו גם
------

* ف – האות **פא** בערבית
* ﭖ – האות **פּא** החיצונית לערבית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פ** |
| ויקישיתוף תמונות ומדיה בוויקישיתוף: **פ** |

* הערך "פ (האות)", באנציקלופדיה תלמודית, באתר ויקישיבה
**אלון לבבי** (נולד ב-22 בנובמבר 1966) הוא קצין משטרה ישראלי בדימוס בדרגת ניצב. שימש כסגן המפקח הכללי של משטרת ישראל, ראש אגף המבצעים וראש אגף שיטור, אבטחה וקהילה.

ביוגרפיה
--------

לבבי התגייס לצה"ל ב-1985 והתנדב לקורס טיס אותו סיים ב-1987. הוא שירת כטייס מסוקי קרב, קצין מבצעים בטייסת בה שירת ומפקד קורס אימון מבצעי. ב-1991 קיבל "רישום לזכות" ממפקד חיל האוויר על נחיתת אונס מוצלחת במסוק להטוט (דיפנדר).

בנובמבר 1992 גויס למשטרת ישראל ונמנה עם מקימי היחידה האווירית. בשנת 2000 מונה לצוות הקמה ולראש מדור מבצעים במטה היחידות המיוחדות של המשטרה. בשנת 2002 מונה לסגן מפקד יחידת המשא ומתן המשטרתית. ב-2005 מונה למפקד תחנת רחובות, ב-2007 לקצין אגף המבצעים של מחוז מרכז וביולי 2009 למפקד מרחב לכיש. ביולי 2011 מונה לראש מינהל הטכנולוגיות של המשטרה אך לאחר חודש בלבד, לבקשת המפכ"ל, סיים את תפקידו ומונה לדובר המשטרה בעקבות התפטרות קודמו בתפקיד. ב-2013 מונה לסגן מפקד מחוז הדרום. ב-2014 מונה לסגן מפקד מחוז מרכז. ביוני 2016 מונה לראש אגף המבצעים (כיום אגף שיטור, אבטחה וקהילה) בדרגת ניצב. כיהן בתפקיד עד פברואר 2019 אז מונה לסגן המפקח הכללי (סמפכ"ל). 
מאז שנת 2021 משמש ראש ההתמחות לחוסן לאומי וארגוני בקריה האקדמית אונו וכן כחוקר במכון למחקרי ביטחון לאומי (INSS). בשנת 2021 הקים את חברת Next-Now ליעוץ ויזמות והוא משמש כמנהלה. בשנת 2022 - ביחד עם 5 ניצבי משטרה (בדימוס) נוספים - הקים את חברת "ניצבים בחזית" העוסקת בפיתוח טכנולוגיות ובייעוץ בתחומי הביטחון האישי והחוסן הקהילתי. קבוצת ניצבים בחזית הקימה בשנת 2022 את המכון לחקר הביטחון האישי והחוסן הקהילתי במיכללה האקדמית גליל מערבי בעכו.

השכלה וחיים אישיים
------------------

לבבי בעל תואר ראשון במדעי המדינה מאוניברסיטת חיפה ובעל תואר שני במינהל עסקים משלוחת אוניברסיטת דרבי בישראל. בוגר תוכנית הבכירים במגזר הציבורי של קרן וקסנר בשיתוף בית הספר לממשל ע"ש קנדי באוניברסיטת הארוורד. בוגר קורס משא ומתן במצבי משבר של ה FBI. נשוי ללילך שכיהנה כחברת מועצה בגדרה במשך 10 שנים.

קישורים חיצוניים
----------------

ויקישיתוף מדיה וקבצים בנושא **אלון לבבי** בוויקישיתוף

הערות שוליים
------------

1. ↑  טל מיכאל, ‏מעל החוק, באתר חיל האוויר הישראלי
2. ↑  הדובר החדש של המשטרה, אתר israeldefense, ‏31 ביולי 2011
3. ↑  אלי סניור ועומרי אפרים, בלחץ השר: המפכ"ל ביצע סבב מינויים מיידי, באתר ynet, 18 בספטמבר 2014.
4. ↑  "הובלת אגף המבצעים עוברת לידיך", אתר משטרת ישראל, 5 ביוני 2016
**המרכז להכשרה ולהשתלמות שופטים על שם השופט זוסמן** הוא מוסד במסגרת הרשות השופטת בישראל שייעודו הכשרה והשתלמות לשופטים ולרשמים, ובכלל זה הערכה למועמדים לשפיטה. 

המרכז החל בפעילותו בינואר 2017 והוא ממשיכו של המכון להשתלמות שופטים שפעל משנת 1984. הוא קרוי על שמו של השופט יואל זוסמן, הנשיא הרביעי של בית המשפט העליון.

המרכז אחראי על חניכה של שופטים ורשמים ומקדם פעילויות למידה והדרכה גם בבתי המשפט השונים. מדי שנה עורך המרכז השתלמות בה נוטלים חלק כלל השופטים שהתמנו בשנה החולפת. במרכז ההערכה מתבצע תהליך הערכה ומיון של מועמדים לתפקידי שיפוט שהופנו למרכז על ידי ועדת המשנה של הוועדה לבחירת שופטים. במרכז מועברות השתלמויות מגוונות לשופטים מכהנים הן בתחומים משפטיים מקצועיים והן בתחומי ניהול.

מנהל המרכז ומועצת המנהלים שלו נבחרים בידי נשיא בית המשפט העליון והם כפופים אליו. עם הקמתו נקבע כי בראש המרכז יכהן שופט מכהן, אם כי לא יושב בדין ולא שופט בדימוס כפי שהיה נהוג במכון להשתלמויות שופטים. תנאי ראש המרכז הם כשל שופט מחוזי עם תוספת שכר ייחודית ורכב צמוד. המרכז ממוקם בבניין בית המשפט העליון ותקציבו הוא מהנהלת בתי המשפט. 

בראש המרכז עומדת משנת 2018 השופטת דפנה בלטמן קדראי. קודם לכן כיהן בתפקיד השופט יגאל מרזל.

קישורים חיצוניים
----------------

* המרכז להכשרה ולהשתלמות שופטים
* טובה צימוקי, השיפוץ שבמחלוקת בבניין ביהמ"ש העליון, באתר ynet, 7 ביוני 2018
* תמרה לב, "המכון להשתלמויות שופטים" - המקום שבו מכשירים את אלה שיחרצו גורלות, באתר TheMarker‏, 9 בפברואר 2005
**רים קסיס** (בערבית: **ريم قسيس**; נולדה ב-1987) היא אשת עסקים, ומחברת ספרי בישול אמריקאית-פלסטינית. אף שהשכלתה במנהל עסקים ופסיכולוגיה, קסיס מתוארת בעיתונות הבינלאומית "פניו של המטבח הפלסטיני".

קורות חייה
----------

קסיס נולדה למשפחה נוצרית-מוסלמית מבית חנינא ברשות הפלסטינית.

בגיל 17 היא עזבה את הרשות הפלסטינית כדי ללמוד בארצות הברית. היא למדה לתואר ראשון באוניברסיטת פנסילבניה ולתואר שני בפסיכולוגיה בוורטון. היא קיבלה בהצטיינות תואר שני נוסף מבית הספר לעסקים של לונדון.

לפני שהחלה לכתוב ספרי בישול היא הועסקה כיועצת בחברת מקינזי ושות' וכחוקרת בפורום הכלכלי העולמי.

ספריה
-----

על עיסוקה בכתיבת ספרי בישול קסיס אמרה: "עדיין קשה לי להודות בקול רם שאני מחברת ספרי בישול [...] כשסיימתי את הספר הראשון אמרתי שהוא יהיה היחיד, אבל מצאתי את עצמי כותבת עוד אחד." מטרתה בכתיבת הספרים הייתה לחלוק את הנרטיב הפלסטיני עם העולם, במיוחד העובדה שמנות המתוארות בעולם כמטבח ישראלי, הן למעשה מתכונים מן המטבח הפלסטיני של מאכלים הנאכלים ברחבי המזרח התיכון.

בשנת 2017 ראה אור ספרה הראשון, "The Palestinian Table", בהוצאת פיידון (אנ'). בהקדמה לספר היא כתבה: "מה שמחבר בין כל השולחנות הפלסטיניים הוא לא רק אוכל טוב; זה מושג הבית, רוח הנדיבות, חשיבותה של המשפחה והערך שבחיבור בין אנשים."

ספרה "The Arabesque Table: Contemporary Recipes from the Arab World Reem Kassis" ראה אור ב-2021, אף הוא בהוצאת פיידון.

קסיס כותבת טורים בנושא אוכל, ניכוס תרבותי ועוד עבור וושינגטון פוסט, וול סטריט ג'ורנאל, לוס אנג'לס טיימס ופרסומים מקצועיים אחרים.

הכרה
----

ספרה הראשון היה מועמד לפרס קרן ג'יימס בירד וזכה בפרס ספר הביכורים של אגודת מחברי ספרי הבישול הבריטית (אנ'). הספר נבחר גם כאחד הספרים הטובים ביותר ברשימה של NPR בשנת 2017.

חייה האישיים
------------

קסיס נשואה לאלברט (עבוד) מועד, אמריקאי ממוצא פלסטיני ומתגוררת בפילדלפיה. לזוג שתי בנות.

ראו גם
------

* סמי תמימי

קישורים חיצוניים
----------------

ויקישיתוף מדיה וקבצים בנושא **רים קסיס** בוויקישיתוף
* אתר האינטרנט הרשמי של רים קסיס (באנגלית)
* על סיר הבשר – מטבח ישראלי ופלסטיני בחו"ל, סרטון בערוץ "מכון ון ליר בירושלים", באתר יוטיוב
* Reem Kassis: The Arabesque Table Contemporary Recipes from the Arab World, סרטון בערוץ "Phaidon", באתר יוטיוב

הערות שוליים
------------

1. ↑  אתר למנויים בלבד רונית ורד, זה לא סיפור שמח על דו־קיום, באתר הארץ, 05 בספטמבר 2019
2. ↑  מאת נועה ברגר, אוכל ופוליטיקה: סוד הצלחתו של המטבח הלבנטיני בעולם, באתר השולחן, ‏2021-04-18
3. ↑  Phaidon, The Palestinian Table, Phaidon (באנגלית)
4. ↑  The Palestinian Table - Asif, Asif, ‏3 במאי 2021
5. ↑  Phaidon, The Arabesque Table, Phaidon (באנגלית)
6. ↑  Reem Kassis, Here’s why Palestinians object to the term ‘Israeli food’: It erases us from history, The Washington Post, ‏5 בינואר 2020
7. ↑  Juan Elosua, Geoff Hing, Katie Park, Matthew Zhang-Published Dec. 5, 2017, NPR's Book Concierge, NPR.org (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17753402w (data)
* ISNI: 0000 0004 6816 5290
* SUDOC: 224666584
* VIAF: 9042153126248524750000
* WorldCat: lccn-no2018019380

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רים קסיס"**.
**ציפרופלוקסצין** (באנגלית: **Ciprofloxacin**) היא אנטיביוטיקה רחבת טווח ממשפחת הקווינולונים שנמצאת בשימוש נגד מספר זיהומים חיידקיים. טווח הפעילות שלה כולל את רוב הזנים של חיידקים פתוגניים האחראים לזיהומים במערכת הנשימה, מערכת השתן, מערכת העיכול, זיהומים בטניים, וכן אלח דם, בהם חיידקים גראם-חיוביים וגראם-שליליים.

ציפרופלוקסצין משמשת לבדה או בשילוב עם תרופות אנטי-בקטריאליות אחרות לטיפול של זיהומים בהם הפתוגן לא זוהה, בהם זיהומים בדרכי השתן וזיהומי בטן. זאת בנוסף לשימושה עבור זיהומים הנגרמים בידי פתוגנים ספציפיים הידועים כרגישים לה.

ציפרופלוקסצין נכנסה לשימוש קליני בשנות ה-80 המאוחרות, וכיום היא הנפוצה ביותר מהדור השני של משפחת הקווינולונים. 

עם זאת, לתרופה יש תופעות לוואי לא צפויות ואף מסוכנות כמו דלקת גידים, נזק עצבי ואף מקרה מתועד אחד של חוסר שינה קטלני. מסיבה זאת היא אינה מועדפת כיום כטיפול אנטיביוטי.

לקריאה נוספת
------------

* הערך "ציפרופלוקסצין", באתר "ויקיתרופות"
* הערך "ציפרופלוקסצין", באתר ויקירפואה

קישורים חיצוניים
----------------

ויקישיתוף מדיה וקבצים בנושא **ציפרופלוקסצין** בוויקישיתוף

הערות שוליים
------------

1. ↑  Kelli Miller, Some Antibiotics Linked to Serious Nerve Damage, WebMD (באנגלית)
2. ↑  Ciprofloxacin: MedlinePlus Drug Information, medlineplus.gov (באנגלית)
3. ↑  Popular antibiotic ciprofloxacin linked to UK deaths, The Ecologist (באנגלית)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אָמֵל מְרדוך** או **אָמֵל מְרֹדַךְ** או בכינויו המקראי **אֱוִיל מְרֹדַךְ**, היה בנו ויורשו של נבוכדנצר השני. כיהן כמלך בבל, מחודש אלול בשנת 562 לפנה"ס עד חודש תשרי בשנת 560 לפנה"ס.

דמותו במקרא
-----------

כינויו המקראי **אויל מרודך**, משמעותו איש-מרדוך awīl-Marduk, נחשב למלך סבלן כלפי העמים הכבושים אשר היו בחסותו, יותר מאשר אביו. מעשיו הציתו מחדש את תקוות גולי יהודה לחידוש מלכות בית דוד, אשר הנצר האחרון שלה היה יהויכין בן יהויקים, שישב בכלא הבבלי. 

המקרא מספר שבסוף שנת המלכתו שחרר את יהויכין מלך יהודה מכלאו, כעבור 37 שנה מאז שאביו נבוכדנצר הגלה אותו לבבל בשנת 597 לפנה"ס. השחרור אירע בסוף חודש אדר שנת 561 לפנה"ס, מספר ימים לפני חגיגות ראש השנה הבבלי בתחילת חודש ניסן.

> 
> "וַיְהִי בִשְׁלֹשִׁים וָשֶׁבַע שָׁנָה לְגָלוּת יְהוֹיָכִין מֶלֶךְ-יְהוּדָה בִּשְׁנֵים עָשָׂר חֹדֶשׁ בְּעֶשְׂרִים וְשִׁבְעָה לַחֹדֶשׁ נָשָׂא אֱוִיל מְרֹדַךְ מֶלֶךְ בָּבֶל בִּשְׁנַת מָלְכוֹ אֶת-רֹאשׁ יְהוֹיָכִין מֶלֶךְ-יְהוּדָה מִבֵּית כֶּלֶא. וַיְדַבֵּר אִתּוֹ טֹבוֹת וַיִּתֵּן אֶת-כִּסְאוֹ מֵעַל כִּסֵּא הַמְּלָכִים אֲשֶׁר אִתּוֹ בְּבָבֶל. וְשִׁנָּא אֵת בִּגְדֵי כִלְאוֹ וְאָכַל לֶחֶם תָּמִיד לְפָנָיו כָּל-יְמֵי חַיָּיו. וַאֲרֻחָתוֹ אֲרֻחַת תָּמִיד נִתְּנָה-לּוֹ מֵאֵת הַמֶּלֶךְ דְּבַר-יוֹם בְּיוֹמוֹ כֹּל יְמֵי חַיָּו"
> 
> 
> 
> — ספר מלכים ב', פרק כ"ה, פסוק כ"ז
>

קישורים חיצוניים
----------------

ויקישיתוף מדיה וקבצים בנושא **אמל-מרדוך** בוויקישיתוף

הערות שוליים
------------

1. ↑  אנציקלופדיה מקראית ח"א ערך אויל מרודך, עמ' 138. יוסף בן מתתיהו כותב בספרו קדמוניות היהודים (ח"א 10,11) שמלך משך 18 שנה. ואילו על-פי חז"ל מלך משך 23 שנה (סדר עולם רבה פכ"ח; תלמוד בבלי, מסכת מגילה, דף י"א, עמוד ב').

|  |  |  |
| --- | --- | --- |
| **הקודם**:**נבוכדנצר השני 605–562 לפנה"ס** | **מלך ממלכי בבל בתקופה הנאו-בבלית  560-562 לפנה"ס** | **הבא**:**נרגל שראצר 560–556 לפנה"ס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007424855605171
* GND: 11864873X
* ISNI: 0000 0000 4125 1333
* LCCN: n2008022228
* VIAF: 46230886
* WorldCat: lccn-n2008022228

 |
**ישראל אוסטרזצר** (כ"ט בשבט ה'תרס"ד, 15 בפברואר 1904 – אב ה'תש"א, יולי 1941) היה היסטוריון וחוקר הספרות התלמודית. סגן מנהל המכון למדעי היהדות בוורשה (פול') ומרצה לתלמוד ולספרות ימי הביניים במכון. חיבר ספרים ומאמרים. נספה בשואת יהודי אירופה.

ביוגרפיה
--------

ישיבת אבל מיוחדת במלאת שנה לפטירת מתתיהו שהם, בבית הספרייה המרכזית למדעי היהדות בוורשה. אוסטרזצר ערך ספר זיכרון לזכרו וכנראה מופיע בתמונה זו.
נולד בקולומיאה שבפלך סטניסלבוב, גליציה. התחנך בחינוך מסורתי, תחילה למד אצל סבו, ר' אלטר פרנקל, ואחר כך אצל רבי מאיר שפירא בעת כהונתו כרבה של טרנופול.

ב-1923 קיבל תעודת בגרות של הגימנסיון הקלאסי בקולומיאה. אחר כך למד פילוסופיה, היסטוריה ובלשנות קלאסית באוניברסיטת קרקוב ובאוניברסיטת ורשה שבה קיבל את תואר הדוקטור שלו בשנת 1927.

בשנת 1928 התקבל לעבודה במכון למדעי היהדות בוורשה, תחילה כמזכיר וכעבור שנה כסגן מנהל המכון. משנת 1933 החל לשמש מרצה לתלמוד ולספרות ימי הביניים במכון זה.

כן השתתף בוועדות הממשלתיות הפולניות שעסקו בנושאי הוראת דת ולימודי יהדות בבתי הספר התיכוניים בפולין.

אוסטרזצר ריכז וערך את ספר הזיכרון לזכרו של המשורר מתתיהו שוהם, הספר אבד בתקופת השואה.

מחקריו
------

מחקרו של אוסטרזצר התמקד במשפט התלמוד ובהיסטוריה של העת העתיקה. הוא כתב מאמרי ביקורת ומסות ביוגרפיות לרוב, וכן שלושה ספרים:

* **לברור מצבם המשפטי של יהודי אלכסנדריה בתקופת רומא**, ורשה: כתבי המכון לחכמת ישראל III, תרצ"א
* **מוסד האפותיקי בדיני התלמוד**, בודפשט, תרצ"א
* **נכסיו של העבד בדיני התלמוד**, ורשה: כתבי המכון לחכמת ישראל, תרצ"ה (בפולנית)

לקריאה נוספת
------------

* יעקב בן-יוסף (עורך) **הסמינר הממלכתי למורי דת-משה בוורשה**: קובץ מחקרים ומאמרים, תל אביב, 1985, עמ' 179
* **ישראל אוסטרזצר**, בתוך: ידיעות גנזים, 81 (ניסן תשל"ג), שנה 10 כרך ה: סופרים עברים שנספו בשואה, עמ' 309–313

קישורים חיצוניים
----------------

ויקישיתוף מדיה וקבצים בנושא **ישראל אוסטרזצר** בוויקישיתוף
* ישראל אוסטרזצר (1904-1941), דף שער בספרייה הלאומית
* מידע על ישראל אוסטרזצר בקטלוג הספרייה הלאומית
* Ostersetzer Israel בספריית סנט אטיין

הערות שוליים
------------

1. ↑  לפי נתן עק, **התועים בדרכי המוות**: הווי והגות בימי הכיליון, ירושלים: יד ושם, תש"ך, עמ' 38.
2. ↑  ‏ספריית סנט אטיין‏ (Q107075267)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297084205171
* ISNI: 0000 0004 0277 6793
* VIAF: 250566679
* WorldCat: viaf-298678496

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ישראל אוסטרזצר"**.
**הקיסר הצהוב** (בסינית  **黃帝**, **חואנג די**) הוא דמות אגדתית סינית, שנחשב כאב מייסד של התרבות הסינית. חי לפי המסורת בין השנים 2698 - 2599 לפנה"ס.
חואנג די (הקיסר הצהוב) הוא כינוי שקיבל הקיסר כאות להערכה הרבה אליו. צהוב - אלמנט האדמה, אדמת לס.

לפי המסופר, הקיסר הצהוב איחד 40 שבטים שונים וכך יצר את האומה הסינית הראשונה. מייחסים לו ולאנשי חצרו את פיתוחם של רבים מיסודות התרבות הסינית; בין השאר: המצאת הכתב הסיני, לוח השנה הסיני הראשון, המתמטיקה, הנחת היסודות לרפואה הסינית המסורתית, הפקת המשי מטוואי המשי (המיוחסת לאשתו, לאי טצו), המצאת מקלות האכילה, החץ והקשת, המצפן, וטביעת מטבעות הנחושת הראשונים.

סמלו היה הדרקון הסיני. לכן, בני סין, הנחשבים לצאצאיו, מכונים לעיתים "צאצאי הדרקון". מספרים, כי כשמלאו ימיו בא דרקון ונשא אותו למרומים, כדי שיחיה חיי נצח בין בני האלמוות.

קישורים חיצוניים
----------------

ויקישיתוף מדיה וקבצים בנושא **הקיסר הצהוב** בוויקישיתוף
* הקיסר הצהוב: מיתוס או מציאות?, באתר הרדיו הבינלאומי של סין בעברית
* הקיסר הצהוב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011060632805171
* GND: 118553992
* ISNI: 0000 0000 1368 4254
* NTA: 175136750
* SUDOC: 156497778
* VIAF: 30328602
* WorldCat: viaf-30328602

 |
**גיל ליבנה** (**לובטון**; נולד ב-3 בנובמבר 1962) הוא עורך דין ופוליטיקאי ישראלי, כיהן ראש המועצה המקומית שוהם בין 2003 ל-2018, ומנכ"ל "איגוד ערים דן לתברואה".

ביוגרפיה
--------

גדל בקריית גת ובאשקלון. אביו אלי לובטון היה יושב ראש שכונת הסיטי באשקלון ואמו ברוריה הייתה מנהלת אגף בארגון אמהות עובדות ובנעמת, חברת מרכז מפלגת העבודה ומועמדת מטעם המערך לוועידת הפועלות ה-11. למד בתיכון רוגוזין בהנהלתו של זאב בוים, באותה כיתה עם אבירם דהרי, לימים ראש עיריית קריית גת.

שרת בחטיבת הצנחנים כלוחם וקצין, ובשירות הביטחון הכללי. בעל תואר ראשון במדע המדינה ובמשפטים[דרוש מקור: מקום לימודים], והוסמך כעורך דין.
תושב שוהם מ-1994. בבחירות המקומיות בשנת 1998 התמודד בראשות רשימת "שוהם שלנו" ונבחר למועצת שוהם, שם השתייך לאופוזיציה לראש המועצה שחר בן עמי.

בבחירות המקומיות בשנת 2003 גבר בסיבוב השני על ראש המועצה בן עמי, ונבחר לראשות מועצת שוהם. בבחירות בשנת 2008 נבחר לתפקיד שנית. בבחירות 2013 נבחר ברוב של 87%. ליבנה היה גם יו"ר הדירקטוריון של התאגיד העירוני "חמש" בשוהם.

לקראת בחירות 2018 הודיע שלא ירוץ לכהונה נוספת. איתן פטיגרו, שהיה המועמד השני ברשימת "שוהם שלנו" קיבל את הנהגת הרשימה וניצח בבחירות. ליבנה השתבץ במקום ה-13 הסמלי ברשימה.

ליבנה הוא מנכ"ל איגוד ערים דן לתברואה המפעיל בין השאר את פארק אריאל שרון.

נשוי לענת ואב לארבעה.

קישורים חיצוניים
----------------

* ראיון עם ראש מועצת שוהם – גיל ליבנה, באתר רמלוד באר יעקב נט, 6 בפברואר 2014

הערות שוליים
------------

1. ↑  ההסתדרות מכינה "תכנית חומש" להשוואת תנאי פועלי הייצור והשירותים, דבר, 18 ביולי 1974
2. ↑  רשימה, דבר, 4 ביולי 1991
3. ↑  רשימת מועמדות ה"מערך" – מפלגת העבודה הישראלית, מפלגת הפועלים המאוחדת (מפ"ם) ובלתי מפלגתיים לועידת הפועלות ה-11, דבר, 10 בספטמבר 1973
4. 1 2  שמוליק חדד, ראש אשקלוני, באתר ynet, 24 בנובמבר 2011
5. ↑  ילקוט הפרסומים 6249 עמ' 1055–1059
6. ↑  ילקוט הפרסומים 5878, עמ' 1012–1014
7. ↑  ילקוט הפרסומים 6696, עמ' 1418–1419
8. ↑  תוצאות הבחירות המקומיות 2013, באתר הארץ, 23 באוקטובר 2013
9. ↑  בטקס סיום ליגת הכדורגל, ראש מועצת גיל ליבנה אמר את דברו. באתר אבן שוהם נט, 30 במאי 2018
10. ↑  בעלי תפקידים, באתר פארק המיחזור חירייה איגוד ערים דן לתברואה.
**שאנדור אלפאר** (במקור **שמואל שאנדור אנגלמן**, בהונגרית: **Alpár Sándor**; באיה, 24 בספטמבר 1892 – בודפשט, 4 בספטמבר 1943) היה צייר, גרפיקאי יהודי-הונגרי.

ביוגרפיה
--------

שאנדור אלפאר נולד במשפחה יהודית כבנם של יעקב אנגלמן סוחר מהעיר באיה ושל רגינה שנשטיין. תחילה סיים את לימודיו בבית ספר התיכון המסחרי ולאחר מכן למד אמנות באוניברסיטה ההונגרית לאמנויות יפות בבודפשט, שם למד אצל טיבדאר זמפלני ואצל אישטוואן ריטי בין השנים 1917 עד 1920. לפני כן היה חייל במלחמת העולם הראשונה. הוא צייר בעיקר דיוקנאות ונופים, וגם יצר תחריטים. הוא הציג לראשונה בתערוכה של "ארגון האמנים הצעירים" בשנת 1914 בסלון הלאומי (תמונה בשם "שקיעה"). בשל יהדותו נלקח במלחמת העולם השנייה לשרות העבודה (עבודות כפייה לגברים יהודים עבור הצבא ההונגרי). הוא נפטר בבודפשט כעובד כפייה עקב העדר טיפול רפואי נאות ל גידולים בבלוטות הלימפה ולימפומת הודג'קין. שאנדור אלפאר נקבר בבית הקברות היהודי ברחוב קוזמה בבודפשט.

לקריאה נוספת
------------

* לקסיקון יהודי הונגרי
* budapestaukcio.hu
* הספר "אבני זיכרון" על אמנים שניספו בתקופת השואה 1945-1938. S. Nagy Katalin: Emlékkavicsok

קישורים חיצוניים
----------------

* גלריית תמונות שארושפטק. תמונה של שאנדור אלפאר
* Museum of Applied Arts Budapest - שש תמונות של שאנדור אלפאר
* תמונת נוף של שאנדור אלפאר - Galeria Savaria
* שאנדור אלפאר, באתר "Find a Grave" (באנגלית)
* שאנדור אלפאר באתר הזיכרון לשואה
* תמונותיו במוזיאון לאומנות שימושית

הערות שוליים
------------

1. ↑  "Születési bejegyzése a bajai izraelita hitközség születési akv. 42/1892. folyószáma alatt".
2. ↑  Halálesete bejegyezve a Bp. XIII. ker. állami halotti akv. 1264/1943. folyószáma alatt.
**תשרית** (באנגלית: **Maceration**) היא תהליך של הכנת מזון דרך ריכוך או שבירה לחתיכות באמצעות נוזל.

מאפיינים

פירות או ירקות גולמיים, מיובשים או משומרים מושרים בנוזל כלשהו כדי לרכך את המזון, או לספוג את טעמים מהנוזל לתוך המזון.

במקרה של פירות טריים, פירות רכים במיוחד כמו תותים ופטל, לעיתים קרובות מפזרים על הפרי סוכר (ולפעמים כמות קטנה של מלח) ומשאירים אותו לנוח ולשחרר את המיצים שלו. תהליך זה הופך את המזון לטעים יותר וקל יותר ללעיסה ולעיכול.

תשרית מבולבלת לעתים קרובות עם השריה, שהיא תהליך השריית מזון בנוזל מתובל, לעתים קרובות חומצי, לפני הבישול.

חלק מהכנות הצמחים דורשים תשרית, מכיוון שזו אחת הדרכים לחלץ תמציות צמחים עדינות או נדיפות ביותר מבלי להפעיל חום.

לפעמים שמן בישול משמש כנוזל לתשרית – במיוחד שמן זית או שמן צמחי אחר.

תשרית היא האמצעי העיקרי להפקת משקאות אלכוהוליים בטעמים, כמו קורדיאלים, ליקרים וגייסטים (גייסט - בגרמנית כוהל - הוא משקה מזוקק המתקבל על ידי תשרית של פירות לא מותססים או חומרי גלם אחרים באלכוהול ניטרלי, ולאחר מכן זיקוק).

תשרית של תוצרי לוואי ממפעלי עיבוד מזון ומוצרי לוואי אורגניים אחרים כגון שמן בישול, שלף, שבבי עץ או זבל (דשן) יכול לכלול שימוש במשאבת קוצץ (Chopper pump) ליצירת תמיסה שניתן להשתמש בה ליצירת דשונת (קומפוסט) או חומרי מזון לעיכול במפעלי ביו-גז.

מאכלים פולחניים
---------------

במנדאיזם (מנדעיותא), החמרה (מים קדושים) נעשית על ידי תשרית צימוקים מעורבבים במים שמבורך על ידי כמרים.

לקריאה נוספת
------------

* מעבד מזון

הערוצת שוליים
-------------

1. 1 2  Maceration - herbs-info.com
2. ↑   (אורכב 03.01.2012 בארכיון Wayback Machine)
3. ↑  Buckley, Jorunn Jacobsen (2002). *The Mandaeans: ancient texts and modern people*. New York: Oxford University Press. ISBN 0-19-515385-5. OCLC 65198443.
4. ↑  Vanilla and Spice Supplier